Durch d  Erwiiterung vun de EU nach em Oschte hot grad de Containerverkehr ibber de Haffe en große Ufschwung gnumme. De Haffewirtschaft isch bis 2007 stark gwachse. Drum wird de Uusbau vum Haffe und es Uusbaggere vun de Elb virschi triebe. D Bschäftigti im Hafe hond jetzt de Stand vun 160000 Personne erriicht. Große Unternehme sind d HHLA und d Liniereederei Hapag-Lloyd. Knapp 10 Millione Standardcontainer sind ibber Hamburg gange. De Hamburger Haffe hot Linieverbindunge mit 1100 Häffe in de ganze Welt. [13] Gröschti Partner im Containerhandel sind China, andri asiatischi Länder, Russland, Pole, Finnland und Schwede. D Konkurrenzhäffe z Nordeuropa sind Rotterdam, Bremerhaven und Antwerpen. Weltweit war Haburg im Johr 2008 uffm 11. Platz vu de gröschte Containerhäffe. [14]